இலக்கணம் (திரைப்படம்)

இலக்கணம் (Ilakkanam) என்பது 2006 ஆம் ஆண்டு வெளியான  தமிழ் நாடகத் திரைப்படமாகும். இப்படத்தை அறிமுக இயக்குநரான சந்திரசேயன் இயக்கினார். இப்படத்தில் புதுமுகம் விஷ்ணு பிரியன், உமா ஆகியோர் முக்கிய வேடங்களில் நடித்தனர்.  வினு சக்ரவர்த்தி, பாலா சிங், காதல் சுகுமார், சிட்டி பாபு, சத்தியப்பிரியா, அஞ்சலி தேவி, சபிதா ஆனந்த், ரோகினி ராஜஸ்ரீ ஆகியோர் துணை வேடங்களில் நடித்தனர். எம். சி. சண்முகம் தயாரித்த இப்படத்திற்கு, பவதாரிணி இசை அமைத்தார். படமானது 22 திசம்பர் 2006 அன்று வெளியானது. இப்படம் சிறந்த படத்திற்கான தமிழ்நாடு அரசு திரைப்பட விருதை வென்றது.

நடிகர்கள் 

விஷ்ணு பிரியன் தமிழரசனாக
உமா கயல்விழியாக
வினு சக்ரவர்த்தி முருகவேலாக
பாலா சிங் கயல்விழியின் தந்தையாக
காதல் சுகுமார் இளங்கோவாக
சிட்டி பாபு குமரேசனாக
சத்தியப்பிரியா தமிழரசனின் தாய் மரகதமாக
அஞ்சலிதேவி கயல்விழியின் தாய் இலட்சுமியாக
சபிதா ஆனந்த் முருகவேலின் மனைவியாக
ரோகிணி சுசியாக
ராஜஸ்ரீ தமிழசரசின் சகோதரி மல்லிகாவாக
தாரிகா கயல்விழியின் சகோதரி சுமதியாக
ரேவதி பிரியா தமிழரசனின் முறைப்பெணாக
திவ்யா நாகேஸ் பனிமலராக
எம். சி. சண்முகம் தமிழசரனின் தந்தையாக
உசா எலிசபெத் இளங்கோவின் மனைவியாக
தாடி பாலாஜி எழிலாக
விஜய் ஆனந்த் மணிமாறனாக
கோவை பாலு செழியனாக
நெல்லை சிவா வீட்டுத் தரகராக
பிர்லா போஸ் தமிழரசனின் சகோதரர்
ராஜசேகர் (நடிகர்)
விஜய் கிருஷ்ணராஜ் மருத்துவராக
கிரேன் மனோகர் ஆறுமுகமாக
திருப்பூர் இராமசாமி
மும்தாஜ்  பக்கோடா காதர்
போண்டா மணி பியூனாக
காடுவெட்டி குரு தமிழரசனின் உறவினர் குணசேகரனாக
சுப. வீரபாண்டியன் அவராகவே
பழ. நெடுமாறன் அவராகவே
தென்கச்சி கோ. சுவாமிநாதன் அவராகவே
ச. இராமதாசு அவராகவே

தயாரிப்பு 
விஷ்ணுபிரியன் என்ற திரைப்பெயரோடு ராம் என்ற புதுமுகமும் நாயகராகவும், உமா நாயகிதாகவும் இப்படதில் நடிக்க ஒப்பந்தமாயினர். படம் வெளிவருவதற்கு முன்பு, திரைப்பட தயாரிப்பாளர் எம். சி. சண்முகமும்,  இயக்குநர் சந்திரசேயனும் அப்போதைய தமிழக முதல்வர் மு. கருணாநிதிக்கு சிறப்புக் காட்சியாக  திரையிட்டு காட்ட ஏற்பாடு செய்திருந்தனர். அவர் படத்தை ரசித்ததாகவும், பவதாரிணியின் இசையால் ஈர்க்கப்பட்டதாகவும் தெரிவிக்கப்பட்டது.

இசை 
திரைப்பட பின்னணி இசை, பாடல் இசை ஆகியவற்றை இசையமைப்பாளர் பவதாரிணி அமைத்தார். 2006 இல் வெளியான இந்த இசைப்பதிவில், சுப்பிரமணிய பாரதி, பாரதிதாசன், பிறைசூடன், பா. விஜய், சந்திரசேயன் ஆகியோரால் எழுதப்பட்ட ஆறு பாடல்கள் உள்ளன.

குறிப்புகள் 

இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
2006 தமிழ்த் திரைப்படங்கள்